open-index/open-wikipedia-markdown huggingface dataset:
Bæ, bæ, lille lam

**«Bæ, bæ, lille lam»** er en populær norsk barnesang av engelsk og svensk opprinnelse.

## Bakgrunn
Den engelske originalen er et barnerim, «Baa, Baa, black sheep», trykt første gang i 1744 i *Tommy Thumb's Pretty Song Book* og oversatt til svensk i 1872 av August Strindberg under tittelen «Bä, bä svarta lam», på oppdrag fra forlaget Bonniers. 

Tonesatt ble den først av Alice Tegnér. I sin oversettelse gjorde hun også de svarte fårene til hvite lam: «Bä, bä, vita lamm». Melodien er ikke særlig kjent utenfor Skandinavia. På engelsk blir den sunget til en melodi som likner «Twinkle, Twinkle Little Star».

Sangen ble på 1900-tallet også utbredt i Norge, og er i dag en av de aller mest kjente og kjære barnesangene, ofte brukt som vuggevise for små barn.

Musikkprofessor Jon-Roar Bjørkvold har i sin bok *Det musiske menneske* fra 1989 trukket fram «Bæ, bæ, lille lam» og andre kjente barnesanger som spesielt viktige for barns trygghetsfølelse og voksnes felles kulturgrunnlag. Også sosiologen Tone Schou Wetlesen ved Universitetet i Oslo har hevdet at sang står i en særstilling i samværet mellom foreldre og små barn fordi det er et førverbalt kommunikasjonsmiddel.

## Sangteksten
### Engelsk originaltekst
:*Baa, baa, black sheep,*
:*Have you any wool?*
:*Yes sir, yes sir,*
:*Three bags full.*

:*One for the master,*
:*One for the dame,*
:*And one for the little boy*
:*Who lives down the lane.*

### Svensk gjendiktning av Alice Tegnér
:*Bä, bä vita lamm, har du någon ull?*
:*Ja, ja, kära barn, jag har säcken full.*
:*Helgdagsrock åt far*
:*och söndagskjol åt mor*
:*och två par strumpor åt lille lille bror.*

### Norske oversettelser
#### Bokmålversjon
:*Bæ, bæ, lille lam, har du noe ull? *
:*Ja, ja, kjære barn, jeg har kroppen full. *
:*Søndagsklær til far *
:*og søndagsklær til mor *
:*og to par strømper til bittelillebror.*

#### Nynorsk versjon
:*Bæ, bæ, vesle lam, har du noko ull?*
:*Ja, ja, vesle barn, eg har kroppen full.*
:*Søndagsfrakk til far og søndagsskjørt til mor,*
:*og to par sokkar til gode vesle bror.*

## Musikken

## Referanser
James Horner

**James Horner** (født 14. august 1953 i Los Angeles i California, død 22. juni 2015 i Los Padres National Forest i California) var en amerikansk filmkomponist.

Horner ble fra midten av 1980-tallet regnet som en av de ledende filmkomponistene i Hollywood, kjent for sin allsidighet og evne til å tilpasse filmmusikken til filmens handling. Han tok utdannelse ved Royal Academy of Music i London og skrev konsertverket «Spectral Shimmers» før han gikk over til å komponere filmmusikk.

Horners gjennombrudd kom i 1982, da han laget musikken til filmene *[[Star Trek II: The Wrath of Khan]]* og *[[48 timer]]*. Han skrev fortrinnsvis orkestermusikk, men laget også filmmusikk innen sjangre som jazz, elektronisk musikk, country og folkemusikk. Blant de ledende regissørene jobbet Horner med Ron Howard, James Cameron og Mel Gibson. Horner ble tildelt en Oscar i 1998 for filmmusikken til filmen *[[Titanic (film)|Titanic]]*, og også Oscar for beste sang, med låta *[[My Heart Will Go On]]*.

## Filmer
Horner laget musikk til blant annet følgende filmer:

* 2015 – *[[Southpaw (film)|Southpaw]]*
* 2012 – *[[The Amazing Spider-Man (2012)]]*
* 2012 – *[[For Greater Glory (Cristiada)]]*
* 2011 – *[[Black Gold]]*
* 2010 – *[[The Karate Kid (2010)|The Karate Kid]]*
* 2009 – *[[Avatar (film)|Avatar]]*
* 2008 – *[[Gutten i den stripete pysjamasen]]*
* 2008 – *[[The Spiderwick Chronicles]]*
* 2007 – *[[The Life Before Her Eyes]]*
* 2006 – *[[Apocalypto]]*
* 2005 – *[[The New World]]*
* 2005 – *[[Flightplan]]*
* 2005 – *[[The Forgotten]]*
* 2005 – *[[Legenden om Zorro]]*
* 2005 – *[[Windtalkers]]*
* 2004 – *[[Troja (film)|Troja]]*
* 2003 – *[[House of Sand and Fog]]*
* 2003 – *[[Beyond Borders]]*
* 2001 – *[[Et vakkert sinn (film)|Et vakkert sinn]]*
* 2001 – *[[Fiende ved porten]]*
* 2000 – *[[Den perfekte stormen]]*
* 1998 – *[[The Mask of Zorro]]*
* 1998 – *[[Deep Impact (film)|Deep Impact]]*
* 1997 – *[[Titanic (film)|Titanic]]* (**)
* 1996 – *[[Ransom (1996)|Ransom]]*
* 1995 – *[[Apollo 13 (film)|Apollo 13]]*
* 1995 – *[[Braveheart]]*
* 1995 – *[[Jumanji]]*
* 1995 – *[[Balto (1995)|Balto]]*
* 1994 – *[[Legends of the Fall]]*
* 1994 – *[[Overhengende fare (film)|Overhengende fare]]*
* 1992 – *[[Patriotenes spill]]*
* 1992 – *[[Sneakers]]*
* 1991 – *[[Once Around]]*
* 1991 – *[[Et amerikansk eventyr: Fievel i den ville Vesten]]*
* 1991 – *[[Flammehavet]]*
* 1989 – *[[Fortidens helter]]*
* 1989 – *[[Kjære, jeg krympet barna]]*
* 1988 – *[[Lillefot og vennene hans|Lillefot og vennene hans: Landet for lenge siden]]*
* 1988 – *[[Cocoon]]*
* 1988 – *[[Rød purk]]*
* 1988 – *[[Willow]]*
* 1986 – *[[Et amerikansk eventyr]]*
* 1986 – *[[Rosens navn (film)|Rosens navn]]*
* 1986 – *[[Aliens]]*
* 1984 – *[[Star Trek III: The Search for Spock]]*
* 1983 – *[[Krull]]*
* 1982 – *[[Star Trek II: The Wrath of Khan]]*
* 1982 – *[[48 timer]]*

## Referanser


## Eksterne lenker
* 
* 
*
Joss Stone

**Joss Stone** (født **Joscelyn Eve Stoker**; 1987) er en engelsk soul- og R&B-sanger.

## Biografi
Joss Stone ble født i Dover i Kent i England i 1987 og vokste opp i Ashill i Devon. I oppveksten hørte hun på en bredt spekter av musikk, blant annet R&B og soul. Viktige inspirasjonskilder til musikken har vært Dusty Springfield og Aretha Franklin. Som et resultat av dette begynte hun å synge med en soulaktig stil, mye på samme måte som idolene hennes gjorde det. Da hun var 14 deltok hun i *Star for a Night*, et musikkprogram som gikk på BBC. Der sang hun Franklins «(You Make Me Feel Like) A Natural Woman».

I 2002 bestemte hun seg for å møte til audition i New York hos S-Curves CEO Steve Greenberg. Hun har også kontrakt med BMG i Storbritannia. Siden dengang har hun opptrådt med artister som Blondie og Gladys Knight.

Hun mottok to Brit awards i 2005 for «Beste kvinnelige soloartist» og «beste urbane artist».

### ''[[The Soul Sessions]]''
Dette albumet består av lite kjente låter av Wright, Franklin, Laura Lee og Bettye Swann. Det ble utgitt sent i 2003, og det nådde topp 5 på de britiske albumlistene. I USA nådde den topp 40. Hovedsingelen, «Fell in Love With a Boy» (coverversjon av The White Stripes sang «Fell in Love With a Girl») nådde topp 20 på singellistene i Storbritannia. Det gjorde også den neste singelen, «Super Duper Love (Are You Diggin' on Me?)». 

### ''Mind, Body & Soul''
Etter mange gode anmeldelser for *The Soul Sessions*, spilte Stone inn et fullt album med egne sanger i 2004, *[[Mind, Body & Soul]]*. Dette albumet har blitt en enda større suksess en hennes første album, og gikk rett inn på førsteplass på albumlista i Storbritannia. Dermed slo hun rekorden for yngste jente noensinne som toppet alumlistene i Storbritannia, denne rekorden var tidligere holdt av Avril Lavigne.

14. november 2004 ble Stone med i Band Aid 20, til inntekt for Sudans fattige Darfurregion. Bandet spilte inn en ny versjon av «Do They Know It's Christmas?», skrevet av Bob Geldof og Midge Ure.

### ''Eragon''
Joss Stone debuterte på filmlerretet i *[[Eragon (film)|Eragon]]*, som hadde premiere 15. desember 2006. I filmen spiller hun heksen Angela.

### ''Introducing Joss Stone''
Album lansert i 2007.

## Sideprosjekt
Joss Stone har sammen Mick Jagger, Dave Stewart, Damian Marley og A.R. Rahman dannet supergruppen SuperHeavy som gav ut et album med samme navn i 2011.

## Diskografi
### Album
**[[The Soul Sessions]]*
**[[Mind, Body & Soul]]*
**[[Introducing Joss Stone]]*
**[[Colour me free!]]*

### Singler

## Trivia
* Hun er kjent for å opptre barfot.
* Hun er vegetarianer.
* Hun er fan av Liverpool FC 

## Se også
*Killer Queen: A Tribute to Queen

## Referanser


## Eksterne lenker
* 
* 
* 
* 
* Joss Stones biografi
Freden i Breslau

**Freden i Breslau** eller **Forfreden i Breslau** ble inngått 11. juni 1742 i Breslau mellom Preussen og Østerrike, og var en foreløpig fred som avsluttet Den første schlesiske krig. Freden i Breslau ble bekreftet av freden i Berlin.

Etter å ha tapt slaget ved Chotusitz besluttet den østerrikske keiserinnen Maria Theresia å ikke splitte sine krefter, og snarest slutte fred med den prøyssiske kong Fredrik den store. Forhandlingene kom istand gjennom engelsk formidling, og ble ledet av ministeren Heinrich von Podewils for Preussen og Lord Hyndford for Østerrike.

Det ble enighet om at Habsburgerne skulle avstå Nedre Schlesien og Øvre Schlesien frem til Oppa og det til da bøhmiske grevskapet Glatz til Preussen. Fyrstedømmet Teschen på begge sider av Oppa og størstedelen av fyrstedømmene Troppau og Jägerndorf forble østerrikske. Preussen forpliktet seg til gjengjeld til å forlate forbundet mot Østerrike, og overtok den østerrikske gjelden i Schlesien på 1,7 millioner gylden til England.

28. juli 1742 ble den endelige fredstraktaten undertegnet i Berlin.
Freden i Berlin

**Freden i Berlin** var en fredsavtale mellom Preussen og Østerrike undertegnet den 28. juli 1742 i Berlin. Den bekreftet freden i Breslau og avsluttet endelig Den første schlesiske krig.

Fredsavtalen innebar at Preussen overtok det meste av Schlesien fra Østerrike, og øket sitt territorium med en tredjedel. Til gjengjeld forlot Preussen koalisjonen mot Maria Theresia.

Freden varte bare til 1744, da Fredrik den store marsjerte inn i Bøhmen og startet Den annen schlesiske krig.
EXE

**EXE** er en vanlig filendelse som brukes i eksekverbare (engelsk: **exe**cuteable) filer (programmer) i MS-DOS, Microsoft Windows og OS/2-operativsystemer. "EXE" brukes ofte som et synonym til denne type fil.

Det finnes flere forskjellige EXE-formater.
* **DOS executable**: Disse kan bare bli identifisert av ASCII-stringen "MZ" eller den heksadesimale verdien 4D 5A. Disse er de minst komplekse kjørbare binære filene. ("MZ" er initialene til Mark Zbikowski, en av utviklerne av MS-DOS.)

* **16-bit New Executable**: Disse kan bli identifisert av ASCII-stringen "NE". Disse kan ikke bli kjørt fra DOS, men kan kjøres på alle Windows- og OS/2-varianter.

* **Mixed 16/32-bit Linear Executable**: Disse kan bli identifisert av ASCII-stringen "LE". Disse blir typisk brukt for drivere under Windows 3.0, Windows 3.1x og Windows 9x (Windows 95, Windows 98, Windows ME).

* **32-bit Linear Executable**: Disse kan bli identifisert av ASCII-stringen "LX". Disse kan kun kjøres av OS/2 2.0 og høyere.

* **32-bit Portable Executable**: Disse kan identifiseres av ASCII-stringen "PE". Disse kan kjøres under alle Windows NT-versjoner, og Windows 95 og høyere. De er også brukt i BeOS R3, selv om de bryter noe med PE-spesifiasjonenen, siden de ikke definerer riktig subsystem.

* **64-bit**: Disse er like *PE*-filer, men gjør nytte av 64-bit-funksjonalitet i CPUen. Disse kan kun kjøres på 64-bit versjoner av Windows (Windows XP 64-Bit Edition, Windows Server 2003 64-Bit Edition, Windows 7 og 8 64-bit)

I tillegg til disse formatene finnes det også mange andre EXE-formater, men de brukes svært sjelden.

Når en 16-bit eller 32-bit exe-fil startes av Windows, startes eksekveringen enten ved NE eller PE. DOS kan ikke kjøre disse filene, og for å forhindre at DOS krasjer om man forsøker å kjøre en eksekverbar fil fra DOS, så starter alle eksekverbare filer med en MZ-del. Denne delen vil typisk skrive ut en beskjed dersom man starter programmet fra DOS.
Exe

**Exe** kan vise til:

* EXE &ndash; standardnavn for en kjørbar datafil
* Exe (elv) &ndash; ei elv i England
OBX-indeksen

**OBX-indeksen** er en aksjeindeks bestående av de 25 mest omsatte aksjene notert på Oslo Børs i hovedindeksen OSEBX. Rangeringen baseres på en seks måneders omsetningsperiode. Indeksen justeres to ganger årlig, tredje fredag i mars og det samme i september (tidligere skjedde dette i juni og desember).

OBX-indeksen kan handles i ved hjelp av børsnoterte futures og opsjoner. 

## Liste over selskaper i OBX-indeksen
Fra 25. mai 2024 er følgende selskaper med i OBX-indeksen: 

## Fotnoter og referanser


## Eksterne lenker
*
Inhambane (provins)

**Inhambane** er en provins i det sørlige Mosambik. Den ligger ved kysten og har et areal på 68 615 km². Hovedstaden er også kalt Inhambane.

Klimaet er tropisk, men fuktigere langs kysten og tørrere i innlandet. Kysten har flere mangrove-sumper.

Byen Inhambane eksisterte ellerede i det 10. århundre og var den sørligste havnen som araberne brukte til slavehandel. Regionen ble besøkt av Vasco da Gama i 1498 som krevde Inhambane-bukta for Portugal. Portugiserne etablerte en handelsstasjon i Inhambane i 1534.

Provinsen er den nest største produsenten av cashew etter Nampula, og den produserer også kokosnøtter og sitrusfrukter. Mye fiske foregår langs kysten. Inhambane-bukta tiltrekker seg noe turisme, med et antall strender og en av de siste gjenværende bestandene av dugonger i Mosambik.

Provinsen Inhambane består av følgende distrikter:

* Funhalouro
* Govuro
* Homoine
* Jangamo
* Inharrime
* Inhassoro
* Mabote
* Massinga
* Morrumbene
* Panda
* Vilankulo
* Zavala

## Eksterne lenker
*
Rovos Air

**Rovos Air** var et flyselskap i  Sør-Afrika.

Rovos Air ble startet i 2002 av Rohan Vos, eieren av Rovos Rail (Sør-Afrika)

Selskapet driver turisttrafikk mellom Pretoria og Victoria Falls og tilbyr de reisende en nostalgisk tur med eldre propellfly som er luksuriøst innredet for å kunne være luftens svar på det blå tog

Sommeren  2006 hadde selskapet en flåte bestående av :
* To Convair CV-440 Metropolitan ZS-ARV, ZS-BRV
* En Douglas DC-4 Skymaster ZS-AUA
* En Douglas DC-3 Dakota ZS-CRV

## Kilder
* *[[Airliner World]]* Juni og august 2006

## Eksterne lenker
* ROVOS RAlL Luxury Train Safari
Maputo (provins)

**Maputo** er en provins i Mosambik. Den har et areal på 26 058 km². Matola er hovedstaden i provinsen. 

## Eksterne lenker
*
Limpopo (provins)

**Limpopo**  (nordsotho, tsonga, venda, afrikaans, setswana: *Limpopo*; sør-ndebele: *ILimpopo*) er en provins i Sør-Afrika på 124 000 km². Den hadde i 2015 et beregnet innbyggertall på . Hovedstaden i Limpopo heter Polokwane.

Limpopo utgjør den nordlige delen av den tidligere provinsen Transvaal, og ble grunnlagt i 1994. Sammen med provinsen iMpumalanga deler Limpopo Kruger nasjonalpark.

I provinsen er Medupi kullkraftverk under bygging, som vil øke Sør-Afrikas utslipp av klimagasser med seks prosent dersom det blir satt i drift.

## Referanser


## Eksterne lenker
*
Limpopo (elv)

**Limpopo** er en grenseelv mellom Sør-Afrika og Botswana og deretter mellom Sør-Afrika og Zimbabwe. Den er ca. 1 750 km lang, den nestlengste elven som renner i østlig retning i Afrika etter Zambezi. Limpopo renner ut i havet ved byen Xai-Xai i Mosambik.

## Referanser


## Eksterne lenker
*
Niassa (provins)

**Niassa** er en provins i Mosambik. Den har et areal på 129 056 km². Den er den tynnest befolkede provinsen i landet. Lichinga er provinsens hovedstad.

Elva Ruvuma utgjør store deler av den nordlige grensen til Tanzania.

Den er delt opp i følgende distrikter

*Cuamba 
*Lago 
*Lichinga 
*Majune 
*Mandimba 
*Marrupa 
*Maúa 
*Mavago 
*Mecanhelas 
*Mecula 
*Metarica 
*Muembe 
*N'gauma 
*Nipepe 
*Sanga 

Den består også av følgende kommuner:
*Cuamba 
*Lichinga
*Metangula 

## Eksterne lenker
*
Sofala (provins)

**Sofala** er en provins i Mosambik. Den har et areal på 68 018 km². Beira er hovedstaden. Provinsen er oppkalt etter den ødelagte havnen Sofala.

## Eksterne lenker
*
Gravdal

**Gravdal** kan vise til:

*Gravdal (Andebu) - et område i Andebu kommune i Vestfold.
*Gravdal (Bergen) – et boligområde i Laksevåg i Bergen kommune i Hordaland.
*Gravdal (Vestvågøy) – et tettsted i Vestvågøy kommune i Nordland.
Sjamil Basajev

**Sjamil Salmanovitsj Basajev** (russisk: Шамиль Салманович Басаев) (født 14. januar 1965 i Dysjne-Vedeno nær Vedeno, Tsjetsjenia, død 10. juli 2006 i Ingusjetia) var en tsjetsjensk nasjonalistleder, terrorist og islamist. Han hadde en viktig rolle både under det første og den andre tsjetsjenske krig. Han organiserte og ledet ved flere tilfeller terrorhandlinger mot sivile og tok blant annet på seg ansvaret for gisseldramaet i Beslan.

Drevet av et ønske om å innføre et muslimsk emirat i Kaukasus, skrev han blant annet boken: *Book of a Mujahideen*. Denne omhandler geriljateknikk for å terrorisere og manipulere sivilbefolkningen til å akseptere muslimsk overherredømme.

Sjamil Basajev ble drept i en russisk militæroperasjon i den russiske republikken Ingusjetia 10. juli 2006. 

## Referanser


## Eksterne lenker
* Opprørsleder drept (Aftenposten)
Quelimane

**Quelimane** er en havneby i Mosambik, og er hovedstaden i provinsen Zambezia. 

Byen hadde i 1997 153.187 innbyggere, og ligger ca. 25 km fra utløpet av elven Rio dos Bons Sinais («Elven med gode tegn»). Denne elven fikk navnet sitt av Vasco da Gama på hans vei til India, da han kom til elven og tok dette som et tegn på at han var på rett vei. 

Quelimane var også det lengste Dr. David Livingstone nådde på sin vei gjennom Afrika. 

Byen oppsto som et handelssentrum for swahili-folket. Den er fortsatt en viktig by, med et større sykehus, to katedraler og en stor moské.
Liv Uchermann Selmer

**Liv Uchermann Selmer** (født 7. januar 1893 i Kristiania, nåværende Oslo, død 24. januar 1983) var en norsk skuespillerinne.

Hun var datter av Karl Kristian Uchermann og Bolette Hermana Schnitler. Liv Uchermann giftet seg med skuespilleren Alfred Gjems Selmer, som døde allerede i 1919.

Hun debuterte på Nationaltheatret 1913 som "feen Mørkøye" i Tornerose. De første 15 årene av karrieren var hun tilknyttet forskjellige teatre i Oslo, Bergen, Trondheim og Stavanger, fast ansatt ved Det Nye Teater / Oslo Nye Teater fra 1929 til 1963. Blant hennes roller var "Esther" i Innenfor murene, tittelrollen (og senere "Herlofs-Marte") i Anne Pedersdotter, "Mrs. Higgins" i Pygmalion.

Hun spilte i en rekke norske filmer, og var med i mange av Radioteatrets oppsetninger. Hun spilte *Eline* i Henrik Ibsens Fru Inger til Østeraad på Centralteatret i en oppsetning der Agnes Mowinckel gjestespilte i tittelrollen. Oppsetningen hadde premiere 17. november 1921. To år senere spilte Liv Uchermann Selmer *Den grønnkledde* i *[[Peer Gynt]]* på Nationaltheatret. I 1928 spilte hun *Hjørdis* i *[[Hærmændene paa Helgeland]]* i 44 oppsetninger rundt om i landet under Bjørneviks teaters Ibsen-turné.

## Filmografi
* 1965 – *[[Hjelp – vi får leilighet!]]* 
* 1964 – *[[Klokker i måneskinn]]*  
* 1961 – *[[Sønner av Norge (film)|Sønner av Norge]]* 
* 1959 – *[[5 loddrett]]* 
* 1959 – *[[Støv på hjernen]]* 
* 1952 – *[[Trine!]]*  
* 1951 – *[[Dei svarte hestane]]*  
* 1948 – *[[Den hemmelighetsfulle leiligheten]]*  
* 1944 – *[[Kommer du, Elsa?]]*  
* 1943 – *[[Sangen til livet]]*  
* 1943 – *[[Vigdis (film)|Vigdis]]*  
* 1942 – *[[Jeg drepte!]]*  
* 1942 – *[[Den farlige leken]]* 
* 1940 – *[[Tørres Snørtevold]]*  
* 1940 – *[[Tante Pose (film)|Tante Pose]]*  
* 1938 – *[[Ungen (1938)|Ungen]]*

## Referanser


## Eksterne lenker
*
Birgitte Grimstad

**Birgitte Grimstad** (født 15. desember 1935 i København) er en norsk visesanger.

Hun arbeidet i flere år som TV-produsent i NRK, blant annet med en rekke barneprogrammer.. Hun er mest kjent som visesanger med en omfattende konsertkarriere i Norge og Danmark, men også ellers i Europa og USA. Sammen med Åse Kleveland, Lars Klevstrand og Lillebjørn Nilsen utgjorde hun visegruppa Ballade!. Et omfattende repertoar inkluderer både middelalderballader, folkeviser, protestviser og kirkemusikk.

Hun arbeidet senere med teater og musikk både på Den Norske Opera, Det norske teatret, Seniorteateret, og med egne soloforestillinger i friteateret Lille Vindharpe og med H.C. Andersens eventyr.

Birgitte Grimstad har også arbeidet som stemmepedagog for sangere og skuespillere.

Hun er datter av den danske sangeren Aksel Schiøtz. Grimstad har teaterutdannelse fra USA, og har bodd i Oslo siden 1959. Fra 1958 til 1988 var hun gift med Per Øystein Grimstad.

Hun er mor til Kyrre Grimstad, Stortingets direktør fra 2022.

## Priser
* 1971 Musikkritikerprisen
* 1973 Spellemannprisen 1972 i klassen visesang
* 1981 Spellemannprisen 1980 i klassen visesang som medlem av gruppen Ballade!
* 1985 Gammleng-prisen
* 1987 Fritt Ords honnør
* 1999 Alf Prøysens Ærespris

## Diskografi
* 1966 *[[Birgitte Grimstad - synger viser]]*. LP – norsk utgivelse*
* 1967 *[[Utdrag fra aulakonserten]]*
* 1968 *[[Viser er så meget]]*
* 1969 *[[Ballads Etcetera...]]*
* 1970 *[[Posemannens bil m. m. m.]]*
* 1971 *[[Det går så go' en vei]]*. Viser og sanger av Arne Paasche Aasen. Sammen med Erik Bye, Nora Brockstedt og Jens Book-Jenssen
* 1972 *[[Nordlysun]]* 
* 1972 *[[Viser i vinden]]*
* 1972 *[[Viser på 1/2 12]]* (EP)
* 1973 *[[Ej blot til børn]]*
* 1973 *[[12 nye viser]]*
* 1977 *[[Ord over grind]]*
* 1977 *[[Din sang - min vise]]*
* 1978 *[[Songs of Scandinavia]]*
* 1978 *[[En dobbel deylighet]]*. Sanger av Petter Dass. Sammen med Erik Bye
* 1978 *[[Ballade! På turné]]* Live opptak fra Sandvika kino
* 1980 *[[Ballade! Ekstranummer]]*
* 1982 *[[Pas på de vilde fugle]]*
* 1986 *[[Wondering and Calling]]*
* 1991 *[[After a Visit in the Greenhouse of Dreams]]*
* 1996 *[[Ord over grind, 51 Beste 1966-1994]]*
* 1996 *[[Love Is a Flow]]*
* 2008 **

## Bøker
* 1969 *Fra Birgitte Grimstads repertoar*. Norsk Musikforlag. 24 sider
* 1972 *Menneskeviser*. Gyldendal. 112 sider

## Referanser


## Eksterne lenker
* 
* 
*  Omtale i ballade.no
Allmennmedisin

**Allmennmedisin** er den medisinske spesialitet som omhandler primærhelsetjenesten, og en lege som praktiserer allmennmedisin kalles gjerne en **allmennlege**. Primærhelsetjenesten utgjøres av de leger som pasientene oftest henvender seg først til (i Norge og i mange andre land). Det vil si at pasientene ikke er henvist dit av annen lege, i motsetning til sekundærhelsetjenesten.

Allmennmedisinere arbeider i den kommunale helsetjenesten eller privat praksis, men ikke på sykehus. Allmennmedisin som egen medisinsk spesialitet er forholdsvis ny, og ble i Norge opprettet på 1980-tallet. Til å begynne med ble spesialistene betegnet «Allmennpraktiker Dnlf». Enhver lege kan åpne en allmennpraksis. Mange er imidlertid blitt spesialister i allmennmedisin. 

Arbeidsmetodene i allmennmedisin skiller seg fra andre sykehusbaserte spesialiteter. Spesialister i andrelinjetjenesten ser sjelden pasienter med de enkleste tilstandene og plager i mer moderat grad, fordi det bare er allmennpraktikere som ser dem og gjør hele undersøkelsen og behandlingen selv. Inntrykket av hva som er vanlig og normalt er derfor svært forskjellig for andrelinjetjenesten og førstelinjetjenesten.  Symptomer og plager møtes oftest tidlig i forløpet av en sykdom i førstelinjetjenesten. De fleste symptomer og plager går over av seg selv. Forekomsten av alvorlig sykdom er derfor mindre enn blant de sykehusbaserte spesialitetene. En fulltids allmennlege vil ofte ikke møte mer enn ett krefttilfelle årlig, mens mange kommer til legen nettopp for å få avkreftet slik alvorlig sykdom.

I Norge utføres også det meste av legearbeid ved sykehjem, helsestasjoner og legevakt av allmennlegene.

Kravene til å bli spesialist i allmennmedisin er:
* Fire års tjeneste i allmennpraksis (minst 37.5 timer/uke)
* Minst 40 legevakter
* Ett års tjeneste ved klinisk sykehusavdeling eller poliklinikk
* Fullført to-årig utdanningsprogram i form av veiledningsgruppe
* Gjennomførte kurs, noen obligatoriske for alle og noen valgt etter emne 

Unikt i norsk sammenheng har vært et krav om re-sertifisering hvert femte år for å beholde sin spesialistgodkjenning, med krav til minimum tjeneste i allmennmedisin, og diverse andre aktiviteter fra listen over. Fra 1. mars 2017 ble dette regelverket endret slik at en får beholde sin tittel som spesialist i allmennmedisin like lenge som lege-autorisasjonen er gyldig. Etterutdanningsprogrammet må likevel forsatt gjennomføres hvert femte år for at legen skal kunne kreve en tilleggstakst for å være spesialist i allmennmedisin.

## Se også
Allmennlegeforeningen 

## Referanser


## Eksterne lenker
* Allmennmedisin - Den norske legeforenings hjemmeside for allmennmedisin
* 

* 

* Helsebibliotekets sider om allmennmedisin
Bjørnekjeksslekta

* kjempebjørnekjeks
* kystbjørnekjeks
* sibirbjørnekjeks
* tromsøpalme

**Bjørnekjeks** (*Heracleum*) er en planteslekt i skjermplantefamilien (Apiaceae).

## Norske arter

* Bjørnekjeks (*Heracleum sphondylium* L.)
** Kystbjørnekjeks (*Heracleum sphondylium* subsp. *sphondylium* L.)
** Sibirbjørnekjeks (*Heracleum sphondylium* subsp. *sibiricum* L.)
* Kjempebjørnekjeks (*Heracleum mantegazzianum* Sommier & Levier - fremmedart med status SE (svært høy risiko))
* Tromsøpalme (*Heracleum persicum* Desf. ex Fisch. - fremmedart med status SE (svært høy risiko))

## Eksterne lenker
*
Zambezia (provins)

**Zambezia** den nest folkerikeste provinsen i Mosambik. Den ligger i den sentrale kystregionen, sør for Nampula og nord for Sofala. Provinsens hovedstad er Quelimane ved Bons Sinais-elven.

Zambezia har et areal på 103 127 km². Store deler av dette området ligger i nedslagsfeltet til Zambezi-elven. Mye av kysten består av mangrove-sumper, og der er betydelige skoger i innlandet.
Landbruktsprodukter inkluderer ris, mais, kassava, cashew, sukker, kokosnøtter, sitrusfrukt, bomull og te. Landets største teprodusenter er ved Gurúè. Fiske gir mye reker og edelstener utvinnes flere steder.

Vasco da Gama landet ved Quelimane i 1498. Kort tid etter etablerte portugiserne et permanent nærvær, og mange flyttet opp langs Zambezi og inn i innlandet. I mange år var dette det lengste inn i landet som europeerne slo seg ned, men ettersom tiden gikk, var der mange ekteskap på tvers av rasene og få innbyggere var av ren portugisisk avstamning.

## Eksterne lenker
*
Lapskaus boulevard

**Lapskaus Boulevard** var det folkelige kallenavnet på den andre norske ghettoen i strøkene Sunset Park og Bay Ridge i det vestlige Brooklyn i New York i USA. Den første ghettoen lå i området Red Hook litt lengre nordvest. Betegnelsen oppstod på 1920-tallet og omfattet særlig området langs *8th Avenue*. Brooklyn hadde sin store glanstid som maritim, norsk koloni i årene mellom 1950 og 1970. På det meste bodde det da over 100 000 nordmenn, mange fra Sørlandet, i området.

I dag er imidlertid nordmennene en minoritet blant kinesere, arabere og amerikanere, og Lapskaus Boulevard er nå omdøpt til «Little Hong Kong». Nordic Delicacies var den siste gjenværende norske innvandrerbutikken i området, men stengte i 2015. Butikken ble drevet av familien Bakke fra Kvinesdal gjennom tre generasjoner.

## Se også
* Norsk-amerikanere
* Brooklyn

## Referanser


## Eksterne lenker
* Reportasje fra Lapskaus Boulevard
* Klassekampen om Lapskaus Boulevard
* Dokumentarfilm om Lapskaus Boulevard
* Kort om Lapskaus Boulevard
* Notiser om Lapskaus Boulevard (på engelsk)
* Historien til ''Nordic Delicacies''
* Scandinavian East Coast Museum i Brooklyn
Aksel Schiøtz

**Aksel Schiøtz** (født 1. september 1906 i Roskilde, død 19. april 1975 i København) var en dansk tenor.

Han ble cand.mag. i dansk og engelsk i 1930. Debuterte på Det kongelige Teater i København i Mozarts *[[Così fan tutte]]* i 1931. Men det var ikke som operasanger at Schiøtz gjorde karriere. Han huskes best for sine tolkninger av danske sanger og av Schuberts og Schumanns *[[Lied]]er* og Bellmans sanger. Under 2. verdenskrig ble han svært populær gjennom sine innspillinger av danske sanger fra 1800- og det tidlige 1900-tall. Han medvirket også i Weyse-filmen *[[Jeg har elsket og levet]]* (1940).

I 1954 emigrerte han til USA, hvor han var professor i sang i 14 år. Fra 1955 til 1957 var han professor i musikk ved University of Minnesota i Minneapolis, USA. 

I 1968 kom han tilbake til Danmark til et professorat på Danmarks Lærerhøjskole, som han hadde til han døde.

Aksel Schiøtz var far til visesangeren Birgitte Grimstad

## Bøker
* 

## Referanser


## Eksterne lenker
* 
* 
* 
* Aksel Schiøtz om Schubert
Torso

**Torso** er menneskes overkropp, foruten armer, bein, og hode. Det vil si brystpartiet, ryggen og «magepartiet».

Navnet kommer fra italiensk som egentlig betyr *av trestump*, eller fra det greske ordet *thyrsos*, som betyr *stamme*.

Begrepet brukes også om en skulptur av menneskets overkropp, uten armer og bein, og vanligvis også uten hode. Fra slutten av 1800-tallet er *torso* regnet som et selvstendig kunstuttrykk, mye på grunn av skulptøren Auguste Rodin, (1840 — 1917) som lagde torsoer. Gamle, skadde, skulpturer som har mistet armer, hode og bein kalles også *torso*.

## Se også
* Byste – skulpturelt portrett av et menneskes hode, gjerne med noe av overkroppen.
* Brystpartiet (thorax) – anatomisk begrep.
* Ryggen – anatomisk begrep.
* «Magepartiet» (abdomen) – anatomisk begrep.
Hans Nielsen Hauge (film)

***Hans Nielsen Hauge*** er en norsk spillefilm fra 1961. Filmen er en dramatisering av livet til predikanten Hans Nielsen Hauge (1771–1824). 

Filmen fikk lunken mottakelse av *VGs* anmelder som gav den terningkast tre.

## Handling
Året er 1804. Kronprins Fredrik regjerer i Danmark-Norge. Fra det Kongelige Danske Kanselli går det ut arrestordre på Hans Nielsen Hauge. Arrestordren går til alle amtsmenn i Norge, og Hans Nielsen Hauge blir ført til Christiania i jern.

Filmen følger rettssaken mot Hans Nielsen Hauge. Gjennom tilbakeblikk får vi inntrykk av hans tidligere liv og virke. Saken mot Hans Nielsen Hauge tok mange år. København fant ingen grunn til å forhaste seg. Det var brytningsår i Norge, og ute i Europa var Napoleon løs. Dommen falt først i 1813.

## Skuespillere
* Per Sunderland som Hans Nielsen Hauge
* Preben Lerdorff Rye som kong Frederik V av Danmark og Norge
* Gunnar Lauring som kansler-president Kaas
* Ola Isene som Bypresident Lausen Bull
* Tore Foss som Politimester Wulfsberg
* Hans Coucheron-Aamot som Sorenskriver Aars
* Carsten Winger som Rådmann Ludvig Ingstad
* Lauritz Falk som Justisråd Blom.
* Espen Skjønberg som Mikkel Nielsen Hauge
* Lasse Kolstad som Lensmann Ole Nielsen
* Georg Løkkeberg som Biskop Schønheyder
* Carl Børseth Rasmussen som Biskop Nordahl Brun
* Fridtjof Mjøen som Slottsprest Pavel i Christiania
* Alfred Solaas som Sogneprest Urdahl i Tune.
* Olafr Havrevold som Sogneprest Seeberg i Tune.
* Henrik Anker Steen som Sogneprest Feiermann i Fredrikstad.
* Bernt Erik Larssen som Doktor Müller
* Thor Hjorth-Jenssen som Lensmann Gram på Eiker
* Helge Essmar som Fengselsdirektøren i Christiania
* Erling Lindahl som Amtmann Hoffgaard fra Smaalenene
* Oscar Amundsen som Fogd Radich i Moss og Thune
* Ingolf Rogde som Fogd Kreydal i Lillesand
* Eilif Armand som Bokbinder Lange i Bergen
* Sverre Hansen som Handelsmann i Bergen
* Lothar Lindtner som en kjøpmann i Bergen.
* Harald Aimarsen som en bonde
* Astrid Sommer som en bondekone
* Wilfred Breistrand som Løytnant i Fredrikstad
* Ole-Jørgen Nilsen som Sersjant i Fredrikstad.
* Oscar Egede-Nissen som Fange i fyllearresten.
* Teddy Nordgren som Politimester i Bergen
* Per Lillo-Stenberg som Dommer Hans Hagerup Falbe
* Rolf Nordland som en Rettsskriver og sekretær
* Ragnar Olason som en fangevokter
* Rolf Søder som en bonde.

## Referanser


## Eksterne lenker
* 
* Omtale på kulturnett.no
Bjørgum kraftverk

**Bjørgum kraftverk** er et småkraftverk på Bjørgum i Valle i Aust-Agder.

Det åpnet 12. oktober 2004 som det første kraftverk utbygd av Småkraft. Elvekraftverket utnytter et fall på 295 meter i Bjørgåni.

Kraftverket har installert et aggregat på 5 MW. Årlig produksjon er ca. 18 GWh.

## Referanser


## Kilder
* 
* NVE vannkraftdatabase
* Småkraft 
* Lars Sponheim åpnet Bjørgum Kraftverk (arkiv)
Bare Bea

***Bare Bea*** er en norsk film fra 2004, regissert av Petter Næss.

## Handling
Bea er 16 år. Hun går i første vgs, hun skriver i skoleavisen og er den siste i venninnegjengen som ikke har hatt sex. Hun er forelsket i skolens kjekkeste, smarteste og kuleste; tredjeklassingen Daniel. Det viser seg at interessen er gjensidig, men venninnegjengen har ett problem: når man for første gang skal ha sex med noen, må man aldri gjøre det med noen man er forelsket i. Første gang blir nemlig alltid mislykket. Et problem for Bea, og det blir venninnen Mia som finner løsningen: Anders. Bea mister jomfrudommen sin til Anders, og er nå klar for Daniel. Etterhvert finner hun ut at det er Anders hun vil ha, men kommer han til å ville ta henne tilbake etter at hun har brukt han?

## Rolleliste

* Maria Brinch – Anniken
* Ingrid B. Buaas – Amanda
* Eva Dons – flyvertinne
* Kim S. Falck-Jørgensen – Anders 
* Kaia Foss – Bea
* Fredric Finzi Gjertsen – Bronc
* Kamilla Grønli Hartvig – Mia
* Terje Hartviksen – rektor
* Nastaran Javedani – Ursil
* Geir-Atle Johnsen – Far 
* Espen Klouman Høiner – Daniel 
* Janne Kokkin – Mor 
* Kristina Kvåle – Nina
* Christoffer Lossius – Trond
* Anders Mordal – elsker
* Jakob Oftebro – Jørgen 
* Marit Østbye – stipendiat
* Lindsay Sanders – Julia
* Oda Schjøll – Lærer 
* Henrik Skjerve – Alex
* Per Skjølsvik – stipendiat
* Ida Thurman-Moe – Sara
* Stig Zeiner-Gundersen – Gustav

## Eksterne lenker
*
Kviteseid bygdetun

**Kviteseid bygdetun** er et friluftsmuseum i Kviteseid. Det ble etablert i 1907 og er et av Norges eldste bygdetun. Bygdetunet ligger ved siden av Kviteseid gamle kyrkje og Kviteseid gård. Dette området ovenfor Kviteseidbukti ved Kviteseidvatnet bærer flere tegn på tidlig beboelse og handelsplass med vannveier og dalsøkk som møtes. [**] Bygdetunet ligger ved krysset mellom riksvei 41 og fylkesvei 304, der bakkene *[[Kviteseidkleivan]]* opp mot Vrådal begynner, og omtrent 7 kilometer fra Kviteseid sentrum.

Selve bygdetunet består av tolv bygninger som er flyttet til bygdetunet fra ulike gårder i distriktet gjennom hele 1900-tallet; den eldste er fra 1500-tallet. I 1979 ble det bygget en utstillings- og informasjonshall kalt *Utsondhalli*. Denne ble bygget med det formål å ha en egen utstilling for skulpturene til Gunnar Utsond, som ble skjenket til Kviteseid kommune og bygdetunet noen år tidligere. Senere har hallen også blitt brukt til andre årlige gjesteutsillinger. *Kviteseid gamle kyrkje* er en stenkirke fra rundt år 1260 som ligger på opprinnelig grunn like ved bygdetunet, og er en del av hva bygdetunet viser.

Museet holder åpent alle dager i sommermånedene, og det arrangeres flere arrangement og aktiviteter på bygedetunet gjennom sommeren. Bygdetunet eies i dag av Kviteseid kommune og styres av et eget styre oppnevnt av kommunen. Kviteseid Bygdetun er også en enhet i stiftelsen *[[Vest-Telemark Museum]]*, som står for den daglige driften, administrasjonen og vedlikehold av bygdetunet.

## Eksterne lenker
* 
* Vest-Telemark.museum.no
Keiser Yingzong av Song

**Keiser Yingzong** (kinesisk: 英宗, pinyin: *Yīngzōng*, Wade-Giles: *Ying<sup>1</sup>-tsung<sup>1</sup>*; født 16. februar 1032 i Kaifeng, død 25. januar 1067 samme sted) var den femte av det kinesiske Song-dynastiets keisere. Han het opprinnelig **Zhao Zongshi**, men endret det senere til **Zhao Shu**.  Han regjerte fra 1. mai 1063 til sin død i 1067.

## Liv og virke
I 1055 ble keiser Renzong syk, og ettersom han ikke hadde noen sønner i live, var det usikkerhet og uro om arvefølgen. Etter påtrykk fra hoffet gikk Renzong med på at to gutter, begge sønner av fjernere slektninger innen den keiserlige slekt, skulle bringes inn i hoffet. Yingzong var den 13. sønn av Zhao Yunrang (&#36249;&#20801;&#35731;) (995-1059), som kjennes under det posthume prinsenavnet Pu Anyi (&#28654;&#23433;&#25087;&#29579;). Zhao Yunrang var førstedirektør for Storembedet for de keiserlige klansanliggender, og med det den viktigste klansembedsmannen den gang. Yunrang hadde dessuten selv blitt oppdradd i palasset som en potensiell arvefølger av Zhenzong før Renzong ble født i 1010.  Han var nevø av  keiser Renzong.

Hans mausoleum er i gravkomplekset for det nordlige Song i Gongyi.

## Referanser


## Litteratur
*
Akka

**Akka** kan vise til:

* Akka – en eldre skrivemåte på Áhkká, svensk fjell i Jokkmokk kommune i Norrbottens län i svensk Lappland
* Akka – en annen skrivemåte på Akko, havneby i det nordlige Israel
Kasserer Jensen

***Kasserer Jensen*** er en norsk filmkomedie fra 1954. Regien var ved Nils R. Müller. 
Hans Christensen og Carlo M. Pedersen skrev manus.

## Handling
Det er en forvekslingskomedie mellom kasserer Theodor Jensen og en rømt forbryter, Gerhardt Müller, begge spilt av Carsten Winger. Nanna Stenersen hadde rollen som fru Jensen.

## Mottagelse
Fredag 29. oktober 1954 roste avisen VG skuespillet og regien, men de skrev også: "Det er igjen manuskriptet som svikter. Forfatteren har ikke hatt ideer nok til å  fylle filmen med innhold. Det blir mange stillestående scener, og mange unødige gjentagelser. Derfor mister en ofte interessen underveis."
VG ga til slutt filmen terningkast 3.

## Skuespillere
* Carsten Winger som Theodor Jensen / Gerhardt Müller
* Nanna Stenersen som Mrs. Jensen
* Einar Sissener som direktør Simonsen.
* Espen Skjønberg som Svensen.
* Liv Wilse som Miss Andersen.
* Aud Schønemann som Miss Stjernholm
* Harald Aimarsen som Jensens medarbeider.
* Rolf Christensen som aktor
* Ulf Selmer som dommer.
* Arne Bang-Hansen som ferge-mann.
* Jørn Ording som en advokat
* Marius Eriksen Jr. som en journalist
* Øivind Johnssen som en vakt.

## Eksterne lenker
*
Cathay (Kina)

**Cathay** er den engelske formen av det gamle portugisiske ordet *Cataio*, og et alternativt navn for Kina på engelsk. 

Navnet *Catai* går tilbake til den etniske gruppen khitanerne (契丹 Qidan), som dominerte det nordlige Kina den gang. 

På engelsk var ordet Cathay utstrakt bruk om Kina inntil 1800-tallet, da det ble fortrengt av «China». Nå oppfattes *Cathay* heller noe poetisk på engelsk. Det går også igjen i firmanavnet Cathay Pacific Airways.

## Tidligste bruk
En form av navnet *Cathai* benyttes i et uighursk manikéisk dokument fra om lag år 1000. Det ble snart benyttet alment i det muslimske Sentral-Asia: Da  ghaznavidenes hoff (i Ghazna, i dagens Afghanistan) i 1026 ble besøkt av utsendinger fra den Liao-kinesiske hersker, ble han beskrevet som en «Qatā Khan», det vil si som en hersker over *Qatā*. *Qatā* eller *Qitā* dukker også opp i Abu Rayhan Birunis og Abu Said Gardezis skrifter under de påfølgende århundrer. Den persiske lærde og administrator Nizam al-Mulk (1018–1092) nevner *Khita* og *Kina* i sin *Bok om statsstyret*, og det kan synes som om han har to forskjellige riker i tankene (i så fall henholdsvis Liao- og Song-rikene).

Bruken av navnet i dfen muslimske verden overlevde det khitanske Liao-dynastiiets fall på tidlig 1100-tall.  I en beskrivelse av etterfølgerstaten (Jin-dynastiet), beskriver persernes historikere landet fremdeles som  *Khitāy* eller *Djerdaj Khitāy* (det vil si det jursjenske Cathay). Mongolene omtaler på sin side i verket *[[Mongolenes hemmelige historie]]* (1200-tallet) både khitanere og kara-khitanere. 

Da europeiske og europeiske reisende begynte å besøke mongolenes rike, overtok de i den ene eller annen språklige variant betegnelsen Katai om det mongolskkontrollerte Nord-Kina. Navnet forefinnes i skriftene til Giovanni da Pian del Carpine (ca. 1180 - 1252) (som *Kitaia*) og Willem av Rubruck (ca. 1220 - ca. 1293) (som *Cataya* eller *Cathaia*). Rashid al-Din, ibn Battuta og Marco Polo benytter også samme ord om det nordlige Kina, mens det sørlige Kina kalles  *Mangi*, *Manzi*, *Chin*, eller *Sin*.

## Etymologisk utvikling til engelsk

* Uighur (Vest-Kina): Hyty
* mongolsk/klassisk mongolsk: Hyatad (Хятад) / Kitad
* Kazan-tatar (Sentral-Russland): Qıtay    
* Russisk: Kitai (Китай)
* Middelalderlatin: Cataya, Kitai
* italiensk: Catai
* portugisisk: Cataio
* engelsk: Cathay

## Referanser


## Litteratur
Karl A. Wittfogel og Feng Chia-Sheng: «History of Chinese Society: Liao (907-1125)», i *Transactions of American Philosophical Society* (vol. 36, Part 1, 1946). Tilgjengelig på Google Books.
Lundavatnet (Steinkjer)

**Lundavatnet** er et tjern nord for Asphaugen i Steinkjer kommune i Trøndelag. Her er det fint å fiske og det er muligheter for å leie båt for å fiske på vannet. Det er ikke lov å bruke motorbåt her. Derfor er vannet lite forurenset. Det er også fint å fiske på isen om vinteren. Naturen er fin rundt vannet, og man kan se vannet fra fylkesvei 17. Når man kjører fra Steinkjer er vannet på venstre side av veien. Man kan kjøre bil helt til vannet.

## Referanser
Khitanerne

**Khitanerne** (fra 契丹; pinyin: *Qìdān*) var en etnisk gruppe som dominerte meget av Mandsjuria. I kinesisk historie regnes de som en av de østlige proto-mongolske etniske grupper (Donghuzu, 東胡族 *dōng hú zú*). De opprettet Liao-dynastiet i 907, som i sin tur ble erobret i 1125 av jursjenernes Jin-dynasti.

Khitanernes forfedre var antagelig Yuwenklanen av xianbeiene, en etnisk gruppe som bebodde det området som i dag er de moderne kinesiske provinsene Liaoning og Jilin. Etter at deres regime ble brutt av Murongklanen ble restene av dem spredt i det som nå er Indre Mongolia, og der blandet de seg med den opprinnelige mongolske befolkning. De var blitt identifisert som en distinkt etnisk gruppe i noen hundre år, ettersom det er belagt at de betalte tributt til Det nordlige Wei-dynasti på midten av 500-tallet.  

Khitan var kjent på arabisk som *khata* (خطا), og muslimske krøniker beskriver hvordan de først bekjempet muslimene og senere konverterte til islam. 

Man finner i dag ikke noen grupper i det nordøstlige Kina som med sikkerhet kan sies å nedstamme fra khitanerne. Det skyldes at de for det meste ble assimilert av jursjenerne. Det er ellers kjent at en del av adelsklassen fra Liao-dynastiet flyktet vestover fra området og kom til Turkestan, der de opprettet det kortlivede Kara-Khitan eller Vest-Liao-dynastiet. Men de ble senere fullstendig assimilert av de tyrkiske og iranske folkeflertall, og etterlot seg ingen merkbar innflytelse. Ettersom khitanernes språk foreløpig er på det nærmeste uforståelig for lingvistene, klarer man ikke å finne ut noe særlig detaljert om deres vandringer opp gjennom tidene. 

Opprinnelsen for det russiske ordet for Kina, *Kitai* (Китай), er khitanerne. Portugiserne brukte også en gang ordet *Cataio* for Kina, og dette (i formen *[[Cathay (Kina)|Cathay]]*) er også et gammelt alternativt ord for Kina på engelsk.

## Litteratur
* F.W. Mote: *Imperial China: 900-1800*, s. 31–71, Harvard University Press 1999, ISBN 0674012127
* Patricia Buckley Ebrey: *The Cambridge Illustrated History of China*. Cambridge University Press 1996, ISBN 0-521-66991-X/
* Denis Twitchett: *The Cambridge History of China: Alien Regimes and Border States, 907-1368*, s. 816, Cambridge University Press 1994, ISBN 0-521-24331-9 (pp.43-153)
Fasanenstraße (Berlin)

**Fasanenstraße** er en berømt gate i Berlin. Den ligger i bydelen Charlottenburg-Wilmersdorf.

Gaten fikk sitt nåværende navn i 1901 til minne om et fasaneri anlagt i 1755 av kong Fredrik den store av Preussen. I forbindelse med utbyggingen av Zoologischer Garten Berlin måtte fasaneriet vike i 1841, og ble flyttet til Potsdam.

Fasanenstraße løper i rettlinjet nord-sydlig retning fra Müller-Breslau-Straße ved Charlottenburger Tor i Charlottenburg over Hardenbergstraße, Kantstraße, Kurfürstendamm, Lietzenburger Straße og Fasanenplatz (med Schaperstraße og Ludwigkirchstraße) frem til Hohenzollerndamm og Hohenzollernplatz i Wilmersdorf.

Den er ca. 2 km. lang og endrer under sitt løp flere ganger karakter. Den er forholdsvis lite trafikkert, og omgitt av trær.

I Fasanenstrasse finnes et Käthe Kollwitsmuseum.
## Referanser
Turban

**Turban** er en hodebekledning som består av et langt, smalt tøystykke som blir viklet omkring hodet, gjerne over en kalottliknende lue, og tradisjonelt særlig båret av menn i India, Iran og Tyrkia. Turbanliknende hodeplagg ble også båret i Europa på 1400-tallet, i form av såkalte chaperoner, og som moteplagg for kvinner på 1900-tallet. Der er flere måter å binde turbanen på. 

Mannlige sikher forventes å bære dastar, som er deres turban.

Ordet turban stammer fra de persiske ordene for «bind» og «vikling» og er en sammenblanding med det tyrkiske *tülbend* som også brukes om tulipan.

Bruk av turban er forbundet med religionen sikhismen.

## Se også
* Paggri, pakistansk turbanliknende hodeplagg for menn
* Toque, liten kvinneturban
* Chaperon, europeisk hodeplagg fra 1400-tallet med dekorative stoffstrimler
* Tagelmust
* Palestinaskjerf

## Referanser


## Eksterne lenker
*
OMON

**OMON** (russisk: *Отряд милиции особого назначения*; *Otrjad militsii osobogo naznatsjenija*, «Militsavdeling for spesialoppdrag») er en spesialavdeling i politiet, underlagt innenriksdepartementet i Russland (tidligere Sovjetunionen).  OMON-styrker ble brukt under kuppforsøket mot Litauens regjering i januar 1991.De settes inn ved høyrisikooppdrag slik som arrestasjoner av farlige personer, gisselsituasjoner og kontraterror. OMON ble opprettet i 1979 under forberedelsene til sommer-OL 1980 i Moskva.

OMON soldiers in Red Square, Moscow.jpg|OMON-soldater på Den røde plass i Moskva
Golunov march 234.jpg|OMON-soldater i tjeneste i 2019.

## Referanser
Knut Rose

**Knut Rose** (født 18. juli 1936 i Trondheim, død 17. september 2002) var en norsk maler. Han var professor ved Statens kunstakademi fra 1973.

Rose var utdannet ved Kunstskolen i Trondheim (1957–59) under Roar Wold, og på Statens Kunstakademi (1959–61) under Aage Storstein og Reidar Aulie. Han hadde sin debututstilling i Unge Kunstneres Samfund i 1963. Rose var gift to ganger, og hadde en sønn fra første ekteskap.

Rose laget i 1988 en serie på 30 litografi til Henrik Ibsens *[[Gengangere]]*, i den franske forleggeren Edouard Weiss' serie med 5 kunstmapper etter Ibsen. 

Hans arbeider har blitt karakterisert slik :
:*Rose har sin utpregete karakteristiske uttrykksmåte både maleteknisk, følelsesmessig og i motivområde. Hans spesielle amorfe dels utflytende menneskeliknende skikkelser i sammenstillinger med dyr og andre formelementer i billedflaten gir flertolkelige assosiasjoner. I mange av bildene er det to - tre menneskeskikkelser i varierende størrelse som skaper spenning.<br />Ofte bruker han mørke farver som bakgrunn for sine lysere skikkelser som står i kontrast til disse. Andre ganger benyttes sterke mere lysende farver.<br />Roses bilder blir som en flytende drømmeverden hvor en umiddelbart blir medskapende.

== Referanser ==
<references />

== Litteratur ==
* Cecilie Malm Brundtland. *Knut Rose, på flukt, i strid, mot forsoning*. Labyrinth press, 1997
* Cecilie Malm Brundtland. *Knut Rose, personlig rapport, : retrospektiv*. Astrup Fearnley Museet, 1995. (utstillingskatalog)
* Trygve Nergaard. *Knut Rose*. Forlaget Ars, 1984
* Hans-Jakob Brun. «Ved en grense, Knut Roses billedverden». I: *Kunst og kultur''. Nr 1, 1980

## Eksterne lenker
* Galleri Haaken, Oslo CV og 11 bilder. 
* NRK.no: Stemmer fra arkivet 3 lydkutt
* Dagbladet.no Minneord ved Harald Flor
Mille Petrozza

**Miland «Mille» Petrozza** (født 18. desember 1967) er en tysk musiker.

Mille er best kjent fra thrash metal-bandet Kreator. I tillegg til å være et av de ledende thrash metal-bandene, stammer Kreator fra thrash metalens fødsel, og er en av de tre store bandene fra den teutonske thrash metal-scenen.
Mille Petrozza startet sin musikerkarriere på i skolebandet Tyrant, som han stiftet i 1982 sammen med Rob Fioretti og Jürgen Reil. Etter noen få uker skiftet de navnet til Tormentor, som igjen skiftet navn til Kreator i 1984.

Petrozza har også hatt gjestevokal på sangen «Dirty Coloured Knife» til det israelske death/thrashcore-bandet Nail Within, og i 1994 spilte han gitar i thrash metal-bandet Voodoocult med blant andre Dave Lombardo og Chuck Schuldiner.

Mille deltok på låten «Wir leben aneinander vorbei» på albumet *Afrika* (2015) av Dagobert.

## Diskografi
### Album med [[Kreator]]

### Album med [[Voodoocult]]

## Referanser


## Eksterne lenker
* 
* 
* 
*